محرم حسين احمد علي شهرته محرم فؤاد مطرب مصرى اتولد فى حى بولاق بالقاهرة 24 يونيو 1934 وتوفي فى 27 يونيو 2002 أسرته صعيدية ابوه اشتغل مهندس فى السكة الحديد اتنقلت عيلته من بولاق الى شبرا فدخل مدرسة السبتيه الابتدائيه اكتشف صوته الحلو وهوا صغير فى السن فاشتغل مطرب فى الموالد والافراح درس العزف على العود فى معهد شفيق اشتغل فى الاذاعة اكتشفه المخرج الكبير هنرى بركات وقدمه فى فيلم حسن ونعيمة من انتاج محمد عبد الوهاب و كان عمره 25 سنه امام سعاد حسني 1959 اشتغل فترة فى السينما اللبنانية وبعديها رجع لمصر غنى ألحان الملحنين الكبار زى رياض السنباطى وفريد الأطرش ومحمد الموجى وبليغ حمدى وسيد مكاوى لحن لنفسه اغانى مثل "غدارين" ، "قولي بحبك" ، "قلبي الي خدتيه" "لو كان الامر امري" و غيرها يعد الفنان محرم فؤاد فارس الاغنية المصرية ومن جيل عمالقة الغناء الاصيل أمثال محمد عبدالوهاب وعبدالحليم حافظ وأم كلثوم و فريد وقد لقبوه ب "صوت النيل" و"المغنواتي". [[File:Hassan wa Nayima.jpg|thumb|300px|من فيلم حسن ونعيمه مع سعاد حسنى ولد محرم فؤاد فى 24يونيه عام 1934م بمنطقة ورشة القطن بحي بولاق وترجع اصول اسرة محرم الى سوهاج.